МОЛИТВА ПРОТИВ ТУРАКА
У ових садањих злих времена
сметеници у вери и у закону
досађујући христјанској цркви,
и варвари Турци,
своје безумно господство
печате знаком Месеца.
Премудра и мужаствена жено,
свагдања Дево,
да буде та Луна, њино знамење,
под твојим ногами,
и сатри рогове
тој варварској Луни,
каконо си сатрла главу
прегрдому кагану,
што је био велико дигао своје рогове
на крстне рогове,
и повиси рог христјански,
повиси твоју силу и нашу,
и како си пређе
у мору врејуштому
језики из облака горућом каменом крупом
потопила,
тако и саде проли
гњев сина твога и твој
на језике који те не познају
ни почитују!

Извор 

 Лесковац, М. 1972. Антологија старије српске поезије. Нови Сад: Матица српска. стр. 47.

Гаврил Стефановић Венцловић